הועבר:באופן אחר - שיעור שבת בבית הכנסת, שבת שובה תשס"ד

שיעור שבועי בביהכ"נ, תשרי תשס"ז, תש"ע, תשע"ד, תשע"ז

מוצאי יוה"כ בישיבה, תשע"א, תשע"ה

בתשע"ז הספקנו בביהכ"נ את עניין השינה, ולגבי האוכל רק את הטבלה של החיובים והברכות.

מה עושים בסוכה

**תרל"ט, א** כיצד מצות ישיבה בסוכה, שיהיה אוכל ושותה (וישן ומטייל) ודר בסוכה כל שבעת הימים, בין ביום בין בלילה, כדרך שהוא דר בביתו בשאר ימות השנה. וכל שבעת ימים עושה אדם את ביתו עראי ואת סוכתו קבע. כיצד, כלים הנאים ומצעות הנאות, בסוכה...

זו ההגדרה העקרונית - להיות בסוכה כמו בבית.

דהיינו: יש פעולות מסויימות שהן חובה בסוכה, דהיינו שאסור לעשותן מחוץ לסוכה - האכילה והשינה. אבל עדיין עצם המצוה היא לגור בסוכה באופן כללי. נראה שהפעולות המסויימות הן מייצגות של הישיבה בכלל, או שכיוון שהן יותר ביתיות הרי הן כבר חובה בסוכה, בעוד שעל האחרות אין איסור לעשותן מחוץ לסוכה, כיוון שדרכו של האדם לעשותן גם בחוץ ולא רק בבית.

ולא צריך לעשות "שחור לבן" - גם אם האדם אינו עושה את כל ענייניו בסוכה, אלא לפעמים בבית ולפעמים בסוכה לפי העניין, עדיין יש ערך בכל דבר שעושים בסוכה, שבזה דר יותר בסוכה.

(עיין על זה [..\..\..\..\..\..\ב. עיון\סוכה\פרק ב - ישיבת סוכה\ד. גדר הישיבה בסוכה\י גדר הישיבה בסוכה.docx](../../../../../../ב.%20עיון/סוכה/פרק%20ב%20-%20ישיבת%20סוכה/ד.%20גדר%20הישיבה%20בסוכה/י%20גדר%20הישיבה%20בסוכה.docx))

המחשה לעיקרון זה -

**דרכי משה תרל"ט, א** כתב מהר"י ווייל, הרוצה לשחוק בקוביאות וכדומה, ישחוק בסוכה. וכן כתב מהרי"ל, הרוצה לדבר שמועות עם חביריו ילך לסוכה. כללא דמילתא לעולם ידמה עליו סוכתו כאילו היא ביתו:

אבל לגבי הדוגמאות הללו יש גם תפישה אחרת:

(משנ"ב תרל"ט, ב) וישן ומטייל - וכן אם ירצה לספר עם חבירו, יספר בסוכה, דסוכתו צריך להיות כביתו בכל השנה... ולפי שקדושת הסוכה גדולה מאוד, ראוי למעט בה בדברי חול ולדבר בה כי אם קדושה ותורה, וכל שכן שיהיה זהיר מלדבר שם לשון הרע ורכילות ושאר דיבורים האסורים:

דברי המשנ"ב כאן יוצרים מתח מסויים, בין ההנהגה בסוכה כבביתו, ובין ההתייחסות לסוכה בקדושה ולא כבית טבעי.

ביטוי יותר חריף מופיע בילקו"י, שאסור לשחק בקוביא בסוכה וזה מבזה את הסוכה. אבל זה תלוי כנראה גם במחל' על אסמכתא, שלגר"ע זה איסור, ואז ודאי אסור בסוכה.

אבל כאמור, חיוב גמור, פעולות שאסור לעשותן מחוץ לסוכה, יש דוקא בדברים מסויימים - אכילה ושינה:

שינה

**תרל"ט, ב** אוכלים ושותים וישנים בסוכה כל שבעה, בין ביום בין בלילה, ואין ישנים חוץ לסוכה אפילו שינת עראי...

דהיינו שבעיקרון שינה חמורה מאכילה. והטעם:

(יא) עראי - דפעמים דסגי ליה לאיניש בהכי, והוי ליה קבע... ומי שנאנס וישן חוץ לסוכה, מיד כשיקיץ צריך לילך לסוכה...

(מזכיר שאפשר שיש להקל בפחות מהילוך ק' אמה, אך אין זה מעשי, שאין אדם יכול לתכנן שיישן רק כך ולא יותר, אא"כ יאמר לחבירו שיעיר אותו בעוד כמה שניות.)

כך החיוב העקרוני. אבל בפועל רבים לא נהגו כך, ובפוסקים דנו בזה, והיו ששללו את המנהג, ולעומתם כאלה שלימדו זכות. נביא בקצרה (עיין על כך בהרחבה ב[..\..\..\..\..\..\ב. עיון\סוכה\פרק ב - ישיבת סוכה\ה. השינה בסוכה\י השינה בסוכה.docx](../../../../../../ב.%20עיון/סוכה/פרק%20ב%20-%20ישיבת%20סוכה/ה.%20השינה%20בסוכה/י%20השינה%20בסוכה.docx)) -

**מחזור ויטרי סימן שנט** ואסור לישן אפילו שינת עראי חוץ לסוכה... הילך ששנאם יחד, לפי ששוין בחומרותיהם. ואין להקל מלישן בסוכה יותר מן האכילה. הא למדת כל הישן חוץ לסוכה כלום חוטא ועובר על עשה. דברים הללו דברי הכל הם ואין לשנותם:

מדגיש את חומרת השינה בסוכה, שזה חמור כמו אכילה ואין להקל בשינה לעומת אכילה. אבל מסגנון דבריו נראה, שהיה בזמנו מצב רווח שלא ישנו בסוכה, ולכן הוא נצרך לומר שזה אסור וזה חטא וחובת השינה מוסכמת לדברי הכל. דהיינו, שהוא רואה בנוהג הזה נוהג פסול של המון העם וללא הצדקה הלכתית.

ולעומת זאת הראב"ן, בדורו או מעט אחר כך -

**ראב"ן הלכות סוכה** ומשום סכנת גנבים מותר לישן חוץ לסוכה, ומי שיש לו סוכה במקום שאין לידאג מגוים ומגנבים חייב לישן בה.

בדבריו נראה שהמצב המצוי הוא שאנשים פטורים - "מי שיש לו סוכה... חייב לישן בה", משמע שרוב הסוכות הן במקום שיש לדאוג, ורוב האנשים פטורים.

מה גרם להבדל זה, שעכשיו חוששים מגנבים ובעבר לא? ייתכן להציע שבזמן הגמרא היו בדרך כלל גרים בין יהודים, ולפחות לא היתה אנטישמיות כמו אצל הנוצרים. וייתכן שההבדל הוא מסיבה מציאותית אחרת: במשנה ובגמרא מוצאים שהסוכות היו על הגג, כך שהיו בטוחות (וכנראה זו הסיבה שבנו אותן על הגג, שלכאורה זה נראה מוזר, שיותר נוח שהסוכה תהיה בחצר וסמוכה לפתח; אבל אם מבינים שזה למען הבטיחות, מובן). ואילו באירופה הגגות היו משופעים (בשביל השלג), וממילא הסוכות היו ברחוב, ולא היו בטוחות מפני גויים וגנבים.

לימודי זכות נוספים -

**תרל"ט, ב** ומה שנוהגין להקל עכשיו בשינה, שאין ישנים בסוכה רק המדקדקין במצות, יש אומרים משום צנה, דיש צער לישן במקומות הקרים...

(יז) משום צינה - ואם כן, מי שאין לו כרים וכסתות כראוי ויש צינה, אין לו להחמיר לישן שם, דנקרא הדיוט...

אבל אם יש כרים וכסתות, אין פטור מחמת זה. ובא"י כמובן אין צינה כמו בפולין, וב"ה יש לאנשים כרים וכסתות, ואין מצוי כלל שיהיה בסוכות קור כזה שאי אפשר לישון עם כרים וכסתות.

במבט כללי על לימודי הזכות הללו, נראה לומר: נוצר מצב שבמקרים רבים באמת היתה הצדקה לפטור: משום חשש מן הגויים, משום צינה, וכד'. המציאות התהפכה: באופן רגיל המצטער הוא מקרה חריג והרוב חייבים בסוכה, ואילו כאן נוצר מצב שהכלל הוא "מצטער" ורק מעטים יש להם סוכה שמתאימה לשינה. מבחינה הלכתית הדין העקרוני הוא אותו דין - מי שמצטער פטור, ומי שאינו מצטער חייב. אבל באופן מעשי קשה מאד לשמר מצב הלכתי כזה. כאשר נוצרה נורמה שבאופן כללי ישנים בבית, קשה מאד להסביר לציבור שזה בעצם דיעבד, ואם במקרה יש לך אפשרות לישון בסוכה אתה חייב לעשות כך. אנשים לא מבינים את הנימוק למצב הזה שאין ישנים בסוכה, הם רואים שכלל האנשים נוהגים לישון בבית, אז נוצרת נורמה ש"לא נוהגים לישון בסוכה" או ש"שינה בסוכה זו רק חומרא ליחידים", ומתוך תפישה כזו אנשים ממשיכים לישון בבית גם במצב שאין לזה צידוק.

(כך גם בתחומים נוספים קרה, שנוצרה נורמה הלכתית של דיעבד, ואנשים שכחו שזה בגלל דיעבד וממשיכים לנהוג כך גם כאשר אין לכך סיבה מספקת, כגון: תכלת, הדלקת נרות חנוכה בחוץ, תפילת ערבית מוקדמת, ועוד.)

[הקצנה נוספת של זה היא שיטת חב"ד, שאין ישנים בסוכה מחמת האורות המקיפים, והניסיון של הרבי להסביר זאת בכלים הלכתיים של מצטער, והוא תימה גדולה, ואכמ"ל. ובשו"ע אדמוה"ז פוסק בפשיטות שצריך לישון בסוכה.]

אצל הספרדים היה פחות שינוי מציאותי מבזמן הגמרא (הן מצד האקלים, הן מצד היחס של הגויים, והן מצד הגגות השטוחים), ובאמת נשמרה הנורמה לישון בסוכה, ולא מוצאים בפוסקים הספרדים לימודי זכות כאלה. כך בשו"ע, כדלעיל, וכך בילקו"י -

(ילקוט יוסף) אין ישנים חוץ לסוכה אפילו שינת עראי, אלא אם כן הוא אסטניס ובנקל יבא לידי הצטננות, שאז דינו כמ"ש חז"ל שמצטער פטור מן הסוכה.

במציאות שלנו, יש מצבים שבהם באמת קיימים הנימוקים הללו, כגון שהסוכה נמצאת ברחוב באיזור שאינו בטוח ויש חשש לישון בסוכה (לאו דוקא סכנה בטחונית של מחבלים, אלא גם גנבים ואנשי רחוב וכדומה), וכן לפעמים יש ברחוב רעש במשך הלילה וקשה לישון. אבל לאנשים רבים יש אפשרות לישון בסוכה ללא הפרעות כאלה.

נימוק אחר שמביא הרמ"א, שייך במציאות שלנו, ואולי אף יותר מאשר בעבר -

(עיין בזה גם ב [..\..\..\..\..\..\ה. שו''ת\א. אורח חיים\מועדים\סוכות\סוכה\ישיבה בסוכה\שינה בסוכה בשנה הראשונה לנישואין.docx](../../../../../../ה.%20שו''ת/א.%20אורח%20חיים/מועדים/סוכות/סוכה/ישיבה%20בסוכה/שינה%20בסוכה%20בשנה%20הראשונה%20לנישואין.docx))

**תרל"ט, ב** ולי נראה, משום דמצות סוכה איש וביתו, איש ואשתו, כדרך שהוא דר כל השנה, ובמקום שלא יוכל לישן עם אשתו, שאין לו סוכה מיוחדת, פטור; וטוב להחמיר ולהיות שם עם אשתו כמו שהוא דר כל השנה, אם אפשר להיות לו סוכה מיוחדת.

הפטור הזה אינו מוסכם (בניגוד לגנבים וצינה, שמוסכם שבעיקרון זה פוטר) -

(משנ"ב תרל"ט, יח) פטור - ובביאור הגר"א חולק על זה, דלא מיפטר משום זה. וגם במגן אברהם מסיק דמשום זה לא מיפטר...

המשך דבריו (השמטתי בבית הכנסת):

ולימד זכות אחר על העולם משום דהו"ל מצטער כשאין יכול לישן שם עם אשתו והנה לפי טעם זה אם אין מצטער כגון שאין אצלו זמן עונה עכשיו אין לו לפטור עצמו מן השינה...

דהיינו, שלדעת המשנ"ב אין גדר עקרוני של "כעין תדורו - איש ואשתו", אבל אם מצטער פטור. והוא נוקט בפשיטות, שמצטער זה דוקא בזמן עונה.

אבל עיין בדרכ"מ, שאינו סובר כך:

דרכי משה הקצר אורח חיים סימן תרלט

ואם יניחו נשותיהן בביתן והאנשים יישנו בסוכה לפעמים הוי מצטער ולא מקרי כעין תדורו וכבר אמרו (בעירובין סג ב) נשי עמי תגרשון מבית תענוגיה (מיכה ב ט) זה הישן בחדר שאיש ואשתו ישנים שם ואפילו אשתו נדה, ואף יבטל על ידי זה מצות עונה לפעמים או יבטל מה שנאמר (דברים יד כו) ושמחת אתה וביתך כי לפעמים אשתו מצטערת על זה

נוקט ש"מצטער" יכול להיות גם מצד עצם השינה בנפרד, ואפילו כאשר אשתו נדה, וחוץ מזה יש מצב שיתבטל מעונה. אבל רואים בדבריו שזה עשוי להשתנות מאדם לאדם ("לפעמים הוי מצטער... לפעמים אשתו מצטערת...").

ובמציאות שלנו, מסתבר שלהרבה אנשים נשואים עצם השינה בנפרד יש בה צער. ולמשל הרבה אנשים ייסעו נסיעה ארוכה לחזור הביתה רק כדי לישון עם נשותיהם. וכשמתארחים דואגים תמיד לתת חדר נפרד לזוג, ואין מקובל לישון כמתואר בגמרא "הוא בין האנשים והיא בין הנשים". וזה לענ"ד לימוד זכות על המקילים בשינה בסוכה.

אבל עדיין לכתחילה עדיף שיישן בסוכה, אם אין זה מפריע להם באופן משמעותי.

וודאי עדיף ששניהם יישנו בסוכה, אך פעמים רבות זה לא שייך, מחוסר צניעות, או שצריך להישאר מישהו עם הילדים, או שהאשה מצטערת בסוכה וכד'.

בכל אופן, אם מקילים מטעם זה, אין זה שייך לרווקים.

ולענ"ד יוצא עוד דבר מחודש - מי שמיקל מטעם זה, שייך להקל דוקא בשנת לילה, ולא בשנת צהרים, שרגילים הרבה פעמים לישון לבד. (שוב מצאתי כך ביסוד ושורש העבודה - עיין בתשובה הנ"ל לגבי שנה ראשונה).

(וגם זה כפי הדברים דלעיל, שגם אם אדם פטור בזמנים מסויימים, ואפילו ברוב הזמן, עדיין יש בהחלט ערך ומצוה שיהיה בסוכה בזמנים אחרים. ואין ליצור נורמה כללית ש"לא נוהגים לישון בסוכה".)

[לגבי עונה - ודאי שבליל עונה פטור מן הסוכה, וכבהמשך המשנ"ב, שלא הובא כאן.

ונראה ברור שזה לאו דוקא ע"פ גדרי העונה ההלכתיים, אלא על פי רצונם וצורכם, שהרי זה לא מצד המצוה אלא מצד מצטער, שתלוי בהרגשת האדם.

@שוב ראיתי שבמור וקציעה כתב משום המצוה. אך במשנ"ב מצד מצטער. וכך פשוט, שיש בזה גדר מצטער, מעבר לעניין המצוה.

ואם יהיה בזה חוסר צניעות, שבני הבית ירגישו שלילה אחד ישן בבית ואחר בסוכה, ואין יכולים להסתדר באופן שלא ירגישו, אז מסתבר שפטור כל החג, שהרי אם יישן בסוכה כל החג יהיה מצטער.]

עוד סיטואציה שקיימת לפעמים - אם יש תינוק שצריכים לקום אליו כמה פעמים בלילה, ואם יישן בסוכה אז הכל ייפול על אשתו, ודאי שפטור מלישון בסוכה, כדין "חולים ומשמשיהם" שפטורים מן הסוכה.

אכילה

יש בזה חילוקים בין המאכלים, ונדרג מן החמור לקל:

פת -

**תרל"ט, ב** ...אבל מותר לאכול אכילת עראי חוץ לסוכה. וכמה אכילת עראי, כביצה מפת...

אבל יותר מכביצה, צריך סוכה.

תבשיל מזונות -

ותבשיל העשוי מחמשת מינים, אם קובע עליו חשיב קבע וצריך סוכה.

מהו "קובע עליו" לגבי מזונות?

(טו) אם קובע עליו וכו' - רצה לומר, שאוכלם בחבורה, או שאוכל שיעור חשוב שקובע סעודתו בזה, ולא די שיאכל מעט יותר מכביצה כמו בפת. ועיין במגן אברהם שהקשה על זה, ודעתו דדינו ממש כמו בפת, דיותר מכביצה מעט חייב בסוכה. אכן לענין לברך "לישב בסוכה", דעת האחרונים דאין לברך רק כשיקבע עליו סעודה, כמו שכתוב בשו"ע.

וכן@ בילקו"י - יותר מכביצה של אטריות וכד' חייב בסוכה, ולא יברך אא"כ קבע.

פת הבאה בכסנין -

(טז) ...וכתב המאמר מרדכי, שמי שאכל פת הבאה בכיסנין בשחרית... אף על פי שאינו מברך המוציא כיון שאינו אוכל שיעור שדרך בני אדם לקבוע עליו, מכל מקום בעי סוכה, שהרי הוא קובע סעודתו עליו וכו' וכך נהגנו לברך עליה "לישב בסוכה", עיין שם...

לגבי ברכת המוציא זה תלוי בדרך בנ"א ולא בקביעה האישית של האדם עכשיו.

ואם לא קבע סעודתיה עליו, רק שאכל יותר מכביצה, יש דיעות בין האחרונים אם צריך לברך "לישב בסוכה"... ועיין בשערי תשובה שכתב... אין כדאי לברך, דספק ברכות להקל. אכן מנהג העולם לברך...

דהיינו, שאין זה פשוט לברך על מאפה, ולא כמורגל בפי העולם, שעל מאפה מברכים. ולהלן נראה את הכרעתו בזה.

ובילקו"י -

(ילקוט יוסף) האוכל עוגות יותר משיעור כביצה, חייב לאכול בסוכה. אבל לא יברך לישב בסוכה, אלא אם כן אוכל מהם באופן שקובע סעודתו עליהם, שאוכל כשיעור ארבע ביצים ומעלה, שאז חייב בנטילת ידים וגם מברך עליהם המוציא וברכת המזון, ואז יוסיף גם ברכת "לישב בסוכה".

השיעור של ד' ביצים שנוי במחלוקת, אבל רואים את העיקרון, שזה תלוי בשיעור קביעת סעודה.

שאר מאכלים:

**תרל"ט, ב** ומותר לשתות מים ויין ולאכול פירות (ואפילו קבע עלייהו) חוץ לסוכה; ומי שיחמיר על עצמו ולא ישתה חוץ לסוכה אפילו מים, הרי זה משובח.

במשנה רואים שהיו תנאים שהחמירו, והיו שהקלו. יש ללמוד מכאן מחד שזו ודאי לא חומרה של שטות, ומאידך גם שזו לא חומרה שכל ירא שמים צריך לנהוג בה.

דברים המשביעים:

(יג) ...והוא הדין אכילת בשר ודגים וגבינה, ושאר מיני מאכל, חשובים כפירא לדעת השו"ע, ולא החמיר בסוף רק בתבשיל העשוי מחמשת המינים...

דהיינו, שמן הדין מותר לאוכלם מחוץ לסוכה, אפילו בכמות גדולה. אבל כותב:

(טו) ...ודע עוד, דהסכימו כמה אחרונים דנכון להחמיר מלאכול בשר ודגים וגבינה חוץ לסוכה. ודוקא בקביעות, אבל שלא בקביעות אין להחמיר כלל:

כחומרא זה ודאי שייך גם כשאוכל שלא בקביעות - אפילו מים, כדלעיל. אבל היינו שאין צריך להחמיר מצד הדין.

ואילו בילקו"י מיקל בזה -

(ילקוט יוסף) ...האוכל אורז או בשר ודגים וגבינה ושאר מיני ליפתן, אפילו בקבע, פטור מן הסוכה מן הדין...

**בסיכום:**

|  |  |  |
| --- | --- | --- |
|  | **יותר מכביצה** | **קביעות סעודה** |
| **פת** | חייב בברכה | |
| **עוגה** | חייב, מחלוקת על הברכה | חייב בברכה |
| **תבשיל מזונות** | חייב, בלי ברכה | חייב בברכה |
| **תבשיל אחר** | פטור | משנ"ב - נכון להחמיר, בלי ברכה.  ילקו"י - פטור. |
| **פרי, משקה** | פטור | |

נקודה נוספת:

(ילקוט יוסף) אף על פי שמותר לאכול פירות או לשתות מים מחוץ לסוכה, אם הוא באמצע סעודתו אסור לטעום כלום מחוץ לסוכה, ואסור אפילו מים. וכן כשיש פרוסה בפיו, והתחיל ללעוס ממנה, אם יצא מהסוכה אסור לו להמשיך ללעוס מחוץ לסוכה, אלא יקפוץ פיו עד שיחזור לסוכה. ואף אם שותה מים בסיום סעודתו, חייב לשתותם בסוכה.

בגמרא רואים ש"אוכל ושותה" בסוכה, דהיינו שהאכילה היא כוללת הכל.

ברכה - האם רק באכילה?

עיין על זה בהרחבה ב[..\..\..\..\..\..\ב. עיון\סוכה\פרק ב - ישיבת סוכה\ז. ברכה על ישיבת סוכה\י ברכה על ישיבת סוכה.docx](../../../../../../ב.%20עיון/סוכה/פרק%20ב%20-%20ישיבת%20סוכה/ז.%20ברכה%20על%20ישיבת%20סוכה/י%20ברכה%20על%20ישיבת%20סוכה.docx)

בראשונים יש בזה שלוש שיטות עיקריות:

**רמב"ם הל' סוכה ו', יב** כל זמן שיכנס לישב בסוכה כל שבעה, מברך קודם שישב "אשר קדשנו במצותיו וצונו לישב בסוכה"

וכן בגאונים, וכך סובר הרא"ש מצד הדין - בכל עת שנכנס, בין אכל בין לא.

- אף שאינו חייב לעשות דברים אלה בסוכה, בכל זאת יש בזה מצוה, כדלעיל, ולפיכך מברך. (כמו תפילין - גם כשמניח פעם שניה ושלישית, מברך, אף שאינו חייב.)

נשים לב - בפשטות זה דוקא "שייכנס לישב", ולא שנכנס לאסוף כלים וכדומה. שבזה אין מצוה כלל. ואולי לכן נקט שמברך קודם שיישב, ולא קודם שייכנס לסוכה, משום שכניסה עשויה להיות לצורך שאינו מחייב בברכה.

**תוספות סוכה מ"ה ב** ...סוכה, כל אימת דנכנס לה כדי שיאכל וישתה וישן, ואפילו עשר פעמים ביום, מברך אכל אחת ואחת... והיינו טעמא... דאי מתרמי ליה סעודתא לא אפשר למיכל חוץ לסוכה...

דהיינו - לא בכל ישיבה בסוכה, אלא דוקא כשעושה דבר שחייבים לעשותו בסוכה - אכילה, ושינה.

**תוספות ברכות י"א ב** ואם תאמר, מפני מה אין אנו מברכין לישן בסוכה. ויש לומר, דברכה דאכילה שמברכין לישב פוטרתו. אי נמי, משום שמא לא יישן והוי ברכה לבטלה, שהרי אין בידו לישן כל שעה שירצה.

(הנימוק השני שייך דוקא לפי שיטת התוס', שהשהייה לא מחייבת ברכה, אלא רק אם יישן יתחייב.)

עניין נוסף, שנראה ששייך לכל הדעות:

**ריטב"א סוכה מ"ה ב** מיהו כי אמרינן דמברך על הסוכה כל זמן שנכנס בה, היינו כשיוצא ממנה מתחלה יציאה גמורה לעשות עניניו ושלא לחזור לאלתר, דהוי כחליצה דתפילין, אבל לא יצא מתחלה אלא לדבר עם חבירו או להביא דבר לסוכה לצורך שעתו, לא הויא יציאה כלל לחייבו בברכה כשחוזר...

ונראה שזה שייך לפי כל הדעות -

גם לפי הרמב"ם, שמברך בכל פעם, אם לא היה הפסק גמור, הרי זה המשך אחד. וכמו בתפילין, אם חלצן לרגע, שאין מברך שוב.

ומאידך, גם לפי ר"ת, שתלוי באכילה, בכל זאת לא בהכרח יברך על כל סעודה - אם אכל ארוחת בוקר, וישב ולמד בסוכה עד הצהרים, אינו מברך שוב (משנ"ב, וילקו"י סעיף כח). וגם אם יצא לזמן קצר, להביא ספר או לשירותים וכד'. (הדעה העיקרית במשנ"ב תרלט מז)

אמנם העיר לי הרב יהודה, שאין זה הכרחי בסברה, ויש מקום לומר שבכל הפסק יש לברך שוב. וכך פוסק השו"ע לגבי ציצית, שאם פושט אותה מברך שוב, אף שהיתה דעתו ללבוש (והרמ"א חולק).

הפסיקה -

**תרל"ט, ח** נהגו שאין מברכים על הסוכה אלא בשעת אכילה (והכי נהוג).

הילקו"י פוסק כך כפשוטו, וכדלהלן. ואילו במשנ"ב:

(מו) נהגו וכו' - רוצה לומר, אף דמדינא דגמרא לדעת פוסקים ראשונים... אימת שנכנס, אף על פי שאינו אוכל שם, מברך, שהרי גם הישיבה והעמידה שם היא מצוה, דהוי כעין תדורו... מכל מקום מנהג כל העולם כדעת הפוסקים שאינם מברכים אלא בשעת אכילה. ואפילו אם יושבים בסוכה קודם אכילה שעה, אינם מברכים, דסבירא להו דברכה שמברכים אחר כך על האכילה היא פוטרת הכל, שהיא העיקר, והיא פוטרת השינה והטיול והלימוד שכולם טפלים לה.

נשים לב: הוא נוקט שהמנהג אינו "דעה", אלא מנהג בלבד. דינא דגמרא הוא לברך בכל פעם, ואף בשהייה שאין בה חיוב (לא רק באכילה ושינה, אלא גם בשהיות אחרות, דהיינו כרמב"ם ולא כתוס' בסוכה), ורק נהגו לברך בזמן אכילה.

והטעם למנהג הוא משום שברכת האכילה פוטרת את השאר. דהיינו שבעצם גם השהיה צריכה ברכה, אלא שהברכה שבזמן האכילה פוטרת.

מתוך תפישה זו, הוא מצמצם זאת בכמה צמצומים:

וכתבו האחרונים, דנכון הדבר לצאת גם דעת הפוסקים הראשונים, ולא לישב כך בלי ברכה. ועל כן, תיכף בבואו מבית הכנסת יברך על דבר שהוא מחמשה מינים ויאכל ממנו מעט יותר מכביצה, ויברך "לישב בסוכה", ולא יברך אחר כך בשעת אכילה:

אע"פ שלא פשוט שחייבים לברך על כביצה פהב"כ, בכל זאת מברך, בצירוף לשהייה, וכדלהלן.

ומסייג, שאין זה ממש תלוי באכילה, לכאן ולכאן -

(מז) ואם בירך פעם אחת בשעת אכילה, ולא יצא מסוכתו לעשות עסקיו... אין צריך לברך שנית "לישב בסוכה" אפילו אם אוכל סעודה שניה, כיון שמצוה אחת היא. ולכן מי שיושב כל היום בסוכה וישן בלילה בסוכה ומתפלל שם ואינו יוצא לשום עסק רק אדעתא לחזור מיד, אין צריך לברך רק בשעת אכילה ראשונה, ואחר כך אין צריך לברך... ואם יצא לעשות עסקיו או לבית הכנסת להתפלל, לכולי עלמא צריך לברך בשעת אכילה שניה:

(מח) והמתענה בסוכות, או שאין דעתו לאכול פת באותו יום, אז לכולי עלמא כל אימת שיצא יציאה גמורה חייב לברך. דדוקא כשאוכל פת, סבירא להו להנהו פוסקים שמברך על עיקר חיוב הסוכה ופוטר כל הדברים הטפלים, אבל כשאינו אוכל לא שייך זה.

דהיינו, שמצמצם את ר"ת, וחוזר באופן חלקי לשיטת הרמב"ם - רק כאשר יש גם אכילה בשהייה זו, אז יברך באכילה; אבל אם לא יאכל, מברך על השהייה.

ומתוך כך -

וכתב החיי אדם, דהוא הדין כשיצא יציאה גמורה לאחר אכילה, וחוזר ונכנס, ולא יאכל עד הערב, וקודם האכילה יצטרך עוד הפעם לצאת לבית הכנסת, דבזה גם כן לכולי עלמא צריך לברך...

במציאות שלנו מצוי למשל, שהפסיק אחרי ארוחת ערב, ובא עכשיו לישון בסוכה, והרי לא יאכל בשהייה זו - בבוקר יילך להתפלל לפני הארוחה. ואם כן, יש לברך על השינה.

וכך רואים גם בדבריו לעיל, לגבי פה"ב:

(טז) ...פת הבאה בכיסנין... אם לא קבע סעודתיה עליו, רק שאכל יותר מכביצה, יש דיעות בין האחרונים אם צריך לברך "לישב בסוכה"... אכן מנהג העולם לברך... וכדי להנצל מחשש ברכה לבטלה, יראה שלא לצאת מיד אחר אכילתו, רק לשבת שם זמן מה, ויכוין בשעת ברכתו "לישב בסוכה" על האכילה ועל הישיבה שאחר זה:

דהיינו - הפוך מן המקובל בציבור: רבים סוברים, שעל השהייה לא מברכים, ולכן אוכלים מעט עוגה כדי להתחייב בברכה בודאי; והמשנ"ב כותב להפך - על העוגה לא ברור אם מברכים, ולכן ישהה כדי לצאת מספק.

יש הנוהגים לאכול מזונות בכל מצב כזה שנכנסים לשהות בסוכה, אך דומה שאין צורך להחמיר בכך, אא"כ זה באופן טבעי, אך אין שייך שבכל פעם שנכנס לסוכה יצטרך גם לאכול מזונות.

ובפרט, שגם במזונות אין זה מוציאו מידי ספק, שאין זה פשוט שחייב לברך, וכדברי המשנ"ב.

(המשנ"ב כתב לאכול מזונות, כאשר יאכל יותר מאוחר, שאז אם ידחה את הברכה נמצא שלפי רוב הראשונים היה צריך לברך עכשיו ודוחה לאחר זמן; אבל כאשר אינו אוכל כלל בשהייה זו, אז לפי רוב הראשונים מחוייב בברכה, ובזה המשנ"ב לא כתב לאכול מזונות.)

לעומת זאת הילקו"י - מברכים רק על אכילה, ולא על שהייה שאין בה אכילה, כגון -

(ילקוט יוסף) מנהגינו פשוט שהנכנס לסוכת חבירו, לבקרו בימי החג, אינו מברך ברכת "לישב בסוכה" כשאינו סועד שם סעודת קבע...

המתענה תענית חלום בימי חג הסוכות, אין לו לברך "לישב בסוכה" על השינה והשהייה בסוכה.

אפילו מי שמתענה תענית חלום אינו מברך על השינה וכד'. (דוקא כר"ת ולא כפוסקים הספרדים! אך מתאים לדרכו לחשוש מאד לסב"ל.)

אך מאידך, הילקו"י מסכים, שאם אכל ובירך ונשאר בסוכה ושוב אוכל, אינו מברך שוב. שבעצם לא האכילה גורמת, אלא השהייה.

פרט נוסף השייך לזה:

(מח) ...ואם שכח לברך "לישב בסוכה" עד שהתחיל לאכול, יברך אחר כך על מה שרוצה לאכול. ואפילו אכל כבר ובירך ברכת המזון, יכול לברך, שגם הישיבה היא מן המצוה, דמאכילה ואילך כל זמן שיושב הוי הכל קביעות אחד. ומכל מקום, כל שעדיין לא בירך ברכת המזון, יברך ויאכל מעט...

כשיטתו, שהשהייה בעצם מחוייבת בברכה, אלא שהברכה באכילה פוטרת, וכאן לא בירך באכילה. (אם ישהה עד הארוחה הבאה, נראה שלא יברך עכשיו, שהרי אז יברך ויפטור את השהייה הזו.)

ואילו בילקו"י - דוקא כשאוכל עוד משהו -

(ילקוט יוסף) אם שכח לברך לישב בסוכה לפני האכילה, יברך כל זמן שמיסב ואוכל בסעודה. ויש אומרים שצריך שיאכל יותר מכביצה פת לאחר הברכה, ואם אינו יכול לאכול כל כך לא יברך. והעיקר לדינא, שכל שעודו ממשיך באכילת תבשיל או פירות, ואפילו בכל משקה אשר ישתה, רשאי לברך לישב בסוכה, אף על פי שאינו מתכוין לאכול יותר מכביצה פת...

כשיטתו דלעיל, שבתוך הסעודה גם שאר מאכלים ואפילו משקה מחוייבים בברכה. אבל אם כבר אינו אוכל, לא יברך על השהייה גרידא כמו במשנ"ב.

אכילה בלילה הראשון

**תרל"ט, ג** אכילה בסוכה בליל יום טוב הראשון, חובה; אפי' אכל כזית פת יצא ידי חובה. מכאן ואילך רשות - רצה לאכול סעודה, סועד בסוכה; רצה, אינו אוכל כל ז' אלא פירות וקליות חוץ לסוכה אוכל; כדין אכילת מצה בפסח...

פרטים נוספים - להוסיף:

הגה: ולא יאכל בלילה הראשונה עד שיהא ודאי לילה (ב"י בשם א"ח), ויאכל קודם חצות לילה (מהרי"ו ומהרי"ל); ולא יאכל ביום מחצות ואילך, כדי שיאכל בסוכה לתאבון (מהרי"ל), דומיא דאכילת מצה.

@ברכה בלילה הראשון גם על כזית, אך לכתחילה יאכל כביצה.

כוונה

(משנה ברורה תרכה, א) ...וכתבו האחרונים שיכוין בישיבתה שצונו הקדוש ברוך הוא לישב בסוכה זכר ליציאת מצרים וגם זכר לענני כבוד שהקיפן אז עלינו להגן עלינו מן השרב והשמש. וכל זה לצאת ידי המצוה כתקונה, הא דיעבד יוצא כל שכיון לצאת לבד:

ובפשטות היינו בכל ישיבה בסוכה, ולא רק בכזית הראשון.